Virus herpes simpleks

Virus herpes simpleks 1 and 2 (HSV-1 jo HSV-2), disabuik juo virus herpes manusia 1 and 2 (HHV-1 jo HHV-2), adolah duo anggota famili virus herpes, Herpesviridae, nan manyabaukan infeksi pado manusia. Baiak HSV-1 (nan umumnyo manyabaukan luko karopeng) maupun HSV-2 (nan umumnyo manyabaukan herpes kamaluan) ado di mano-mano jo basipaik manular. Panyebaran tajadi kutiko urang nan tainfeksi maasiaan jo manyebaan virus tu.

Gajalo infeksi virus herpes simpleks antaro lain gabolok baraia pado kulik atau salapuik landia di muluik, bibia, atau kamaluan. Luko nan cegak biasonyo maninggaan karopeng khas panyakik herpes. Kadang-kadang, virus tu manyabaukan gajalo nan ringan atau indak lazim kutiko tajadi wabah. Namun, herpes simpleks dapek pulo manyabaukan bantuak nan labiah manyusahan.

Sabagai virus neurotropik dan neuroinvasif, HSV-1 jo HSV-2 batahan di dalam tubuah jo caro manjadi latent, sarato mainda dari sistem kakabalan dangan basambunyi di dalam tubuah sel neuron. Satalah infeksi awa atau primer, babarapo urang nan tainfeksi maalami episode sporadis reaktivasi atau wabah virus. Katiko tajadi wabah, virus dalam sel saraf manjadi aktif jo diangkuik malalui akson neuron manuju kulik, di mano virus manggandoan diri jo manyeba inggo maakibaikan luko baru. Iko adolah salah satu infeksi manula sacaro seksual nan paliang umum.

 Pangubatan 
Virus herpes manyabaukan infeksi saumua iduik, inggo kini virus ko alun dapek diilangan sacaro total dari tubuah. Pangubatan biasonyo maliputi pamakaian ubek antivirus umum nan managah panggandoan virus, mangurangi parahnyo luko fisik akibaik wabah takaik, sarato manurunan paluang panularan kapado urang lain. Panalitian ateh populasi pasien nan rentan manunjuakan baso panggunoan arian antivirus sarupo asiklovir jo valasiklovir dapek manurunan tingkek reaktivasinyo.

 Rujuakan 

 Pautan lua 
 Genital Herpes - Public Health Agency of Canada
 Herpes simplex: Host viral protein interactions: A database of HSV-1 interacting host proteins 
 3D macromolecular structures of the Herpes simplex virus archived in the EM Data Bank(EMDB)